เรื่องร้องเรียน (น้ำท่วม,ถนน,ร้องเรียน,แสงสว่าง) วันที่ 2023-08-28 06:59:32 — แขวงบางชัน เขตคลองสามวา จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660033893
ขอความช่วยเหลือปรับปรุงถนนลาดยางแอสฟัลต์ บริเวณ ซอยประชาร่วมใจ 23 แขวงทรายกองดินใต้ เขตคลองสามวา กรุงเทพมหานคร จุดสังเกต ตั้งแต่บริเวณหน้าปากซอยประชาร่วมใจ 23 จนถึงท้ายซอยฯ  เนื่องจากผู้ร้องแจ้งว่าประสบปัญหาถนนลาดยางแอสฟัลต์ดังกล่าว ชำรุดเป็นหลุมเป็นบ่อเป็นช่วงๆ ถนนทรุดตัว แตกล่อน มีระยะทางประมาณ 1 กิโลเมตร ซึ่งถนนแตกร้าว ทำให้สัญจรลำบาก และช่วงเวลาที่ฝนตกจะมีน้ำท่วมขังเป็นแอ่งอยู่บริเวณกลางซอย ส่งผลให้ผู้ร้องและประชาชนในพื้นที่จำนวนประมาณ 5-6 หลังคาเรือน ได้รับความเดือดร้อนไม่ได้รับความสะดวกในการสัญจร ประกอบกับว่ามีหญ้ารกสองข้างทาง ทำให้เวลารถสัญจรผ่านจะครูดกับตัวรถเกิดความเสียหาย และบริเวณดังกล่าวไม่มีไฟฟ้าส่องสว่างริมทางทำให้สัญจรลำบากในช่วงเวลากลางคืน ประสบปัญหามาเป็นระยะเวลาประมาณ 2-3 ปี จึงประสงค์ให้หน่วยงานที่เกี่ยวข้องเร่งดำเนินการปรับปรุงซ่อมแซมถนนให้เป็นถนนลาดยางแอสฟัลต์ เพื่อบรรเทาความเดือดร้อนแก่ประชาชน เบื้องต้นเคยแจ้งเรื่องไปยังผู้ใหญ่บ้าน แต่ยังไม่ได้รับการแก้ไข (ระบุข้อมูลตามผู้ร้องแจ้ง) (ผู้ร้องยินดีเปิดเผยชื่อ นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata